**ELŐTERJESZTÉS**

Bonyhád Város Képviselő - testületének 2017. november 30-i

rendes/rendkívüli testületi ülésére

|  |  |
| --- | --- |
| Tárgy: | Pályázat benyújtása a települési önkormányzatok rendkívüli támogatásához |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné osztályvezető |
| Előterjesztés száma: | 206. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | dr. Égi Csaba alpolgármester |

Tisztelt Képviselő-testület!

A Magyar Államkincstár Önkormányzati Főosztálya tájékoztatott arról, hogy a Nemzetgazdasági Minisztérium a szociális bentlakásos és átmeneti elhelyezést nyújtó intézményben foglalkoztatottak béréhez a 1312/2017. (VI.8.) Kormányhatározatban jóváhagyott támogatás mellett lehetőséget biztosít a kötelező műszakpótlék éves kifizetésének megfelelő összegű rendkívüli önkormányzati támogatási igény benyújtására.

A pályázat keretében igényelhető támogatás a Gondozási Központ intézményében a bentlakásos ellátásnál foglalkoztatott 7 fő műszakpótlékának kifizetéséhez kérhető, melynek 2.045.517.- Ft-os összege központi számítással került meghatározásra.

Kérem a Tisztelt Képviselő-testületet, hogy a pályázat benyújtását a határozati javaslat elfogadásával támogatni szíveskedjenek.

**Határozati javaslat**

Bonyhád Város Önkormányzat Képviselő-testülete Magyarország 2017. évi központi költségvetéséről szóló 2016. évi XC. törvény 3. mellékletében, a települési önkormányzatok rendkívüli önkormányzati támogatása terhére a szociális bentlakásos és átmeneti elhelyezést nyújtó intézményekben foglalkoztatottak kötelezően biztosítandó műszakpótlékának kifizetéséhez a 2.045.517.- Ft összegű pályázatot nyújt be.

A Képviselő-testület felhatalmazza a polgármestert a pályázathoz szükséges dokumentáció összeállítására, aláírására és annak a Magyar Államkincstárhoz határidőben történő benyújtására.

Határidő: 2017. november 30.

Felelős: Filóné Ferencz Ibolya polgármester

Végrehajtásért felelős: Pénzügyi Osztály

Bonyhád, 2017. november 21.

Filóné Ferencz Ibolya
 polgármester